ДО

ОБЩИНСКИ  СЪВЕТ

ГР. КЪРДЖАЛИ

П  Р  Е  Д  Л  О  Ж  Е  Н  И  Е
ОТ ЕРОЛ ЕМИН МЮМЮН – КМЕТ НА ОБЩИНА КЪРДЖАЛИ
Относно: Даване на съгласие за придобиване чрез безвъзмездно прехвърляне в собственост на Община Кърджали по реда на чл.54 от Закона за държавната собственост на имоти – частна държавна собственост, представляващи 4 бр. жилища, находящи се в гр.Кърджали

 УВАЖАЕМИ ОБЩИНСКИ СЪВЕТНИЦИ,

С писма Вх.№61-00-524/17.12.2024 г. и Вх.№61-00-524(1 )13.01.2025 г. от Областния управител на област – Кърджали е предоставена информация за 4 броя  свободни апартаменти – частна държавна собственост, за които тече процедура по отнемане правото за управление поради отпаднала нужда от Министерство на правосъдието и от Областно пътно управление – Кърджали и които не са необходими за административните потребности на Областна администрация Кърджали, както следва: в кв.“Възрожденци“ в бл.15 - ап.63, ет.9, и ап.85, ет.13, в бл.20 - ап.61, вх.В, ет.6, и в кв.“Веселчане“ бл.“Орфей – Запад“, вх.Г, ет.6, ап.76.

Във връзка с приключване на процедурата по отнемане на правото на управление за горепосочените имоти и в изпълнение на функциите на общината за трайно задоволяване на обществени потребности предлагам същите да бъдат прехвърлени безвъзмездно в собственост на Община Кърджали.  
Съгласно разпоредбите чл.34, ал.1 от Закона за общинската собственост  с решение на общинския съвет се придобива собственост върху недвижими имоти.
Предаването на имотите, следва да стане след уреждане на собствеността по реда на чл.54 от Закона за държавната собственост.
Във връзка с гореизложеното предлагам  Общински съвет – Кърджали след обсъждане да приеме следното 
                                                                                              


     
ПРОЕКТ   
                                                        Р  Е  Ш  Е  Н  И  Е :

На основание чл.21, ал.1, т.8 от ЗМСМА, чл.34, ал.1 от Закона за общинската собственост, чл.11, ал.1 и ал.2, т.7 и чл.15, ал.1, ал.2, ал.3 и ал.4 от Наредбата за реда за придобиване, управление и разпореждане с общинско имущество на Община Кърджали, във връзка с чл. 54 от Закона за държавната собственост, Общински съвет – Кърджали РЕШИ:
1.ДАВА СЪГЛАСИЕ за придобиване чрез безвъзмездно прехвърляне в собственост на Община Кърджали по реда на чл.54 от Закона за държавната собственост на 4 броя имоти – частна държавна собственост, представляващи жилища, както следва:

1.1.Самостоятелен обект в сграда с идентификатор 40909.115.139.1.63 по Кадастрална карта на гр.Кърджали, със застроена площ 54,50 кв.м., представляващ жилище – апартамент №63, състоящ се от стая, кухня, баня–тоалетна, антре и балкон, ведно с: избено помещение №63, с полезна площ 3,99 кв.м., находящ се в гр.Кърджали, кв.Възрожденци”, бл.№15, ет.9, актуван с Акт за частна държавна собственост №2957 от 17.08.2017 г.

1.2.Самостоятелен обект в сграда с идентификатор 40909.115.139.1.85 по Кадастрална карта на гр.Кърджали, със застроена площ 68,85 кв.м., представляващ жилище – апартамент №85, състоящ се от две стаи, кухня, баня-тоалетна, антре и балкон, ведно с: избено помещение №85 с полезна площ 3,99 кв.м.,  находящ се в гр.Кърджали, кв.Възрожденци”, бл.15, ет.13, актуван с Акт за частна държавна собственост №2958 от 17.08.2017 г. 

1.3.Самостоятелен обект в сграда с идентификатор 40909.115.3.1.61 по Кадастрална карта на гр.Кърджали, със застроена площ 41,56 кв.м., представляващ жилище – апартамент №61, състоящ се от стая, кухня, баня-тоалетна, антре и балкон, ведно с: избено помещение №61 с полезна площ 2,83 кв.м., находящ се в гр.Кърджали, кв.Възрожденци”, бл.20, вх.”В”, ет.6, актуван с Акт за частна държавна собственост №2959 от 17.08.2017 г.


1.4.Самостоятелен обект в сграда с идентификатор 40909.123.135.1.76 по Кадастрална карта на гр.Кърджали, със застроена площ 87,48 кв.м., представляващ жилище – апартамент №76, състоящ се от три стаи, кухня, антре, баня, тоалетна и балкон, ведно с: избено помещение №68 с полезна площ 2,80 кв.м., находящ се в гр.Кърджали, кв.“Веселчане“ бл.“Орфей – Запад“, вх.“Г“,ет.6, актуван с Акт за частна държавна собственост №2917 от 02.05.2017 г.


2.ВЪЗЛАГА на кмета на общината да предприеме всички необходими действия свързани с процедурата по придобиване на имотите  по т.1, както и да сключи договор за безвъзмездното им  прехвърляне.
КМЕТ НА

ОБЩИНА КЪРДЖАЛИ:……………...………

                                             /ЕРОЛ МЮМЮН/

Изготвил:

Началник отдел ОС: ………...……….

                                     /Б. Хасанова/

Съгласували:
Зам кмет:…………


/Т.Шюкрю/
Директор дирекция ОСИ: ………………..

                                              /Г. Мустафа/

Ст. юрисконсулт: ...................... 
                                 /Р. Иванов/

